সেন্ট লুইস সিটি সকার ক্লাব
সেন্ট লুইস সিটি সকার ক্লাব (ইংরেজি: St. Louis City SC; সাধারণত সেন্ট লুইস সিটি এসসি এবং সংক্ষেপে সেন্ট লুইস সিটি নামে পরিচিত) হচ্ছে সেন্ট লুইস ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ওয়েস্টার্ন কনফারেন্সের অংশ হিসেবে প্রতিযোগিতা করে। এই ক্লাবটি ২০১৯ সালের ২০শে আগস্ট তারিখে প্রতিষ্ঠিত হয়েছে। ২২,৪২৩ ধারণক্ষমতাবিশিষ্ট সিটিপার্কে ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ আফ্রিকান সাবেক ফুটবল খেলোয়াড় ব্র্যাডলি কার্নেল এবং সভাপতির দায়িত্ব পালন করছেন ক্যারোলিন কিন্ডল। বর্তমানে সুইজারল্যান্ডীয় গোলরক্ষক রোমান বুর্কি এই ক্লাবের অধিনায়কের দায়িত্ব পালন করছেন।